Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
7 ก.ย. 2559

SET ฟื้นแกร่ง แต่ต้องเริ่มระวังแรงขายที่แนวต้าน “ซื้อ” CPF
ดัชนี SET อยู่ที่ 1,510.78 จุด +13.88 จุด +0.93% ปริมาณซื้อขาย 24,309 ลบ.
แนวรับ : 1,500 / 1,490 แนวต้าน : 1,510 / 1,520
 
สรุปทิศทางและแนวโน้มตลาด
ระวังแรงขายทำกำไรที่แนวต้าน 1,510 จุด: SET ฟื้นตัวแกร่งต่อเนื่องตั้งแต่เปิดตลาดใกล้แนวต้านระยะสั้น 1,510 +/- จุด ต้องระวังแรงขายทำกำไรมากขึ้น (ถ้าผ่านไปได้จะมีแนวต้านถัดไปบริเวณ 1,520 +/- จุด ซึ่งเป็นจุดที่ผ่านยาก) ขณะที่เรายังมีความกังวลต่อภาพระยะสัปดาห์ ต่อไปเนื่องจากแนวโน้มการปรับขึ้นดอกเบี้ยของ Fed ปลายปีนี้จะทำให้ตลาดหุ้นโลกมีความ “ผันผวน” มากขึ้น
“ซื้อ” CPF…ราคาไก่ฟื้น ธุรกิจกุ้งหนุนกำไร 3Q16: แนะนำ “ซื้อ” CPF ด้วยเป้าหมายพื้นฐาน 33.0 บาท ด้วยปัจจัยสนับสนุนจาก 1) ผลการดำเนินงาน 2H16 มีแนวโน้มเร่งตัวขึ้นต่อเนื่องจากช่วงต้นปี จากธุรกิจกุ้งที่ฟื้นตัวต่อเนื่อง และราคาไก่ฟื้นตัวแข็งแกร่งในช่วง 1 เดือนที่ผ่านมา (Broiler Price) ล่าสุดที่ 43.50 บาท/กก. 2) การบริโภคในประเทศฟื้นตัว หนุนผลการดำเนินงาน CPALL ทำให้ CPF ที่ถือหุ้นอยู่ 35% ได้รับผลดีทางอ้อม 3) ในทางเทคนิคราคาหุ้นปรับสูงขึ้นทะลุแนวต้านระยะสั้นบริเวณ 31.50 บาท และมีโอกาสปรับสูงขึ้นไปที่ 33.50 ที่เป็นจุดสูงสุดเดิมเป็นเป้าหมายแรก และถัดไปที่ 35.50 บาท
หุ้นที่น่าสนใจทางเทคนิค
EPG “ซื้อ” ราคาหุ้นดีดตัวทะลุกรอบการพักฐานขาขึ้น พร้อมปริมาณการซื้อขายหนาแน่นสนับสนุน สอดคล้องกับเครื่องมือ DI+ และเส้นค่าเฉลี่ยทำ Golden Cross ต่อเนื่อง มีแนวต้านแรกที่ 15.00 บาท และเป้าหมายถัดไปที่ 15.50 บาท
EA “ซื้อ” ราคาหุ้นแกว่งตัวขึ้นต่อหลังลงไปทดสอบฐานของกรอบแนวโน้มขึ้น สอดคล้องกับ ADX ชี้ขึ้นและ MACD มีค่าเป็นบวกยืนยันแนวโน้มขึ้น มีแนวต้านแรกที่จุดสูงก่อนหน้า 28.00 บาท และมีเป้าหมายถัดไปตามกรอบที่ 30.00 บาท
MEGA “ซื้อ” ราคาหุ้นดีดตัวขึ้นต่อหลังทะลุกรอบการพักฐานขาขึ้น พร้อมปริมาณการซื้อขายหนาแน่น มีโอกาสแกว่งขึ้นต่อได้ตามกรอบแนวโน้มขึ้น เป็นจังหวะซื้อเก็งกำไร มีแนวต้านแรกที่จุดสูงก่อนหน้า 20.90 บาท และถัดไปที่ 21.50 บาท